સામાન્ય રીતે જોઇએ તો આ બેઠક પર ગાંધી પરિવારનો પ્રભાવ સારો છે અને તેઓ વર્તમાન સાંસદ છે, તેથી પ્રભાવને જોતા રાહુલની જીત થશે તેવુ અનુમાન લગાવી શકાય છે, તેમ છતાં જે પ્રકારે દેશભરમાં મોદીએ એક ભાજપ તરફથી તેમા પણ ખાસ કરીને પોતાના તરફી લહેર ઉભી કરી છે, તેને લઇને ક્યાંકને ક્યાંક ગાંધી પરિવારમાં પણ એ હાઉ પેદા થઇ ગયો છેકે ક્યાંક આ લહેરમાં તેમની આ સૌથી સેફ સીટ પણ હાથમાંથી સરી ના જાય અને કોંગ્રેસનો ચહેરો બની રહેલા રાહુલ ગાંધીનો પરાજય ના થાય. રાહુલ ગાંધીને અમેઠમાંથી ભારે સરસાઇ સાથે વિજયી બનાવવા માટે તેમના બહેન પ્રિયંકા પણ મેદાને એટલા અર્થે જ ઉતર્યા હતા, કારણ કે તેઓ પણ હાલના રાજકારણના માહોલનો તાગ જાણી ચૂક્યા છેકે જો દેશના અન્ય વિસ્તારોની જેમ અમેઠીની જનતા પણ મોદી પ્રવાહમાં વહી જશે તો રાહુલ ગાંધીને પરાજયનો સ્વાદ ચાખવો પડશે.